钦定古今图书集成/历象汇编/岁功典/第105卷 > 《参同契》 > 晦朔合符章
## 钦定古今图书集成/历象汇编/岁功典/第105卷 > 《参同契》 > 晦朔合符章

晦朔之间，合符行中。混沌鸿濛，牝牡相从。滋液润泽，
施化流通。天地神灵，不可度量。“利用安身，隐形而藏。”
始于东北，箕斗之乡。旋而右转，呕轮吐萌。潜潭见象，
发散精光。昴毕之上，震出为征。阳气造端，初九潜龙。
阳以三立，阴以八通。三日震动，八日兑行。九二见龙，
和平有明。三五德就，干体乃成。九三夕惕，亏折神符。
盛衰渐革，终还其初。巽继其统，固济操持。九四或跃，
进退道危。艮主进止，不得逾时。二十三日，典守弦期。
九五飞龙，天位加喜。六五坤承，结括终始。韫养众子，
世为类母。上九亢龙，战德于野。用九翩翩，为道规矩。
阳数已讫，讫则复起。推情合性，转而相与。循环璇玑，
升降，上下周流。六爻难可察睹。故无常位。为《易》宗祖。